અમદાવાદ: રિઝર્વ બેન્ક ઓફ ઇન્ડિયાએ તમામ બેન્કના ગ્રાહકોની એકાઉન્ટ પાસબુકમાં જરૂરી વિગતો જેવી કે ડેબિટ-ક્રેડિટની તમામ એન્ટ્રી વિસ્તૃત રીતે આપવા આદેશ કર્યો છે. આરબીઆઇએ એક નવો સકર્યુલર જારી કરીને બેન્કોને આ આદેશ કર્યો છે. રિઝર્વ બેન્કે બેન્કોની પાસબુક અને સ્ટેટમેન્ટમાં થયેલી લેવડદેવડ અંગે સંપૂર્ણ વિગતો આપવા જણાવ્યું છે કે જેેથી ગ્રાહક તેની સંપૂર્ણ તપાસ અને ચકાસણી કરી શકે. રિઝર્વ બેન્કે પાસબુક સ્ટેટમેન્ટમાં અઘરી રીતે વિગતો નહીં આપવા અને સંક્ષિપ્તમાં યોગ્ય રીતે વિગતો આપવા જણાવ્યું છે કે જેથી ડિપોઝિટરને મુશ્કેલી ન પડે.